**Huoltajien kuuleminen erityisen tuen päätöksissä**

Ennen erityisen tuen päätöksen tekemistä on kuultava oppilasta. Oppilas on asianosainen (HL 11§). On myös kuultava huoltajaa tai oppilaan muuta laillista edustajaa (HL 34§).

Oppilaan ja huoltajan kuuleminen edellyttää, että heille selvitetään etukäteen kuulemisen tarkoitus. Kuulemisen tarkoituksena on antaa mahdollisuus kertoa oma mielipide tehtävästä ratkaisusta ja selvittää, mitä se käytännössä tarkoittaa. Asiat selitetään oppilaalle ja huoltajalle ymmärrettävästi, ja oppilaalle hänen ikäkautensa ja edellytystensä mukaisesti. Hallintolaki 434/2003

**Jotta prosessi toimii laillisesti, niin:**

1. Pedagoginen selvitys valmistellaan monitoimijaisesti tulevan palaverin pohjaksi.
2. Selvitys julkaistaan huoltajalle, selvityksestä ei täytetä Huoltajien kuuleminen-kohtaa vielä tässä vaiheessa.
3. Huoltajalle on varattava riittävä aika selvitykseen sen liitteisiin perehtymiseen.
4. Yhteiseen palaveriin ja samalla kuulemistilaisuuteen on huoltaja kutsuttava sellaisella tavalla, että siitä jää kuittaus tiedon saamisesta. Esim. Wilma-viesti.

**Palaveri**

1. Palaverissa käydään pedagoginen selvitys lävitse ja tehdään tarvittavat muutokset sekä täytetään kohta Huoltajien kuuleminen.
2. Tehdään Hakemus Erityisopetuspäätös. Samalla kysytään huoltajien suostumus sähköiseen viestintään, joka on oma kohtansa Hakemus-lomakkeella.

**Jatkotoimenpiteet** **ja ohjeet**

1. Valmis pedagoginen selvitys allekirjoitetaan sähköisesti.

Ohjeet: <https://peda.net/id/82f3c82c6ce>

1. Kun pedagoginen selvitys on sähköisesti allekirjoitettu, se lähetetään opetustoimistoon opetuksen ja kasvatuksen palvelukoordinaattorille, joka valmistelee opetus- ja kasvatusjohtajan päätöksen.
2. Kun päätös on valmis, se näkyy Wilmassa oppilaan Hakemukset ja päätökset-välilehden Päätökset-kohdassa.